
_START_ARTICLE_
Thomas Christiansen
_START_SECTION_
Spillerkarriere
_START_PARAGRAPH_
Han spillede ungdomsfodbold i Avedøre IF, Brøndby IF, Hvidovre IF,  og B 93, inden han i 1991 skiftede til FC Barcelona. Siden spillede han for en række europæiske klubber og var også kortvarigt i Danmark i 2000, hvor han spillede for Herfølge BK. Han blev i sæsonen 2002–03 topscorer i Bundesligaen, hvor han i sæsonen scorede 21 mål for VfL Bochum.
_START_SECTION_
Trænerkarriere
_START_PARAGRAPH_
Thomas Christiansen havde sine første cheftrænerjobs for de cypriotiske hold AEK Larnaca F.C. og APOEL Nicosia FC._NEWLINE_Den 15. juni 2017 blev han ansat som ny cheftræner for den engelske klub Leeds United F.C.. Det blev dog kun til otte måneder i klubben, inden han efter en række dårlige resultater blev fyret 4. februar 2018.